Kimbra
Kimbra Lee Johnson, poznatija samo kao Kimbra (Hamilton, 27. ožujka 1990.) je novozelandska pjevačica i izvođačica koja kombinira pop s elementima R&B-ja, jazza i rocka. Njezini glazbeni utjecaji sežu od Princea i soul izvođačice Minnie Riperton pa do Björk i Jeffa Buckleyja. Njezin debitantski album, Vows, objavljen je u Australiji 2011. godine. Singlovi s tog albuma bili su  "Settle Down", "Cameo Lover" (koji je nagrađen ARIA-om), "Good Intent" i "Two Way Street".

Prerađena verzija njezinog debitantskog albuma izdana je u Europi i Sjedinjenim Državama tokom 2012. godine. Ta je verzija sadržavala nekoliko novih pjesama, među kojima "Come into My Head", "Warrior" (na kojoj su sudjelovali Mark Foster iz benda Foster the People i DJ A-Trak) i obrada pjesme "Plain Gold Ring" Nine Simone. Vows je u Australiji i na Novom Zelandu ušao među TOP 5, a sjevernoameričko izdanje, izdano 22. svibnja 2012. godine, doseglo je 14. mjesto na Billboardovim ljestvicama. Tokom 2012. godine sudjelovala je i na višestruko platinastom singlu "Somebody That I Used to Know", kojeg je objavio Gotye. 

Dana 10. veljače 2013., Gotye i Kimbra osvajaju Grammy za najbolju duo/grupnu pop izvedbu za gore spomenuti singl. Kimbra je ovim postala tek treća novozelandska muzičarka koja je osvojila Grammy. Njezi drugi album, The Golden Echo, izdan je 19. kolovoza 2014. i prošao je dobro među kritikom.

Diskografija

Studijski albumi

Reference

Vanjske poveznice

Novozelandske pjevačice
Dobitnici i dobitnice Grammy Award